Publication: Magyar Közlöny
Issue: MK-2007-87 (Year: 2007, Number: 87)
Era: 2004-2010
Section: 1130/2002. (VII. 24.) Korm. határozat tartalmazza.
Paragraph Index: 574

1130/2002. (VII. 24.) Korm. határozat tartalmazza. A KSzdtv. 8. § (3) bekezdése szerint: „A Díjra történõ javaslattétel, valamint az adományozás és visszavonás e törvényben meg nem határozott szabályait a Kormány javaslatára a köztársasági elnök hagyja jóvá.” A törvényben hivatkozott szabályokat jelenleg a Kossuth- és Széchenyi-díj adományozási szabályzatáról szóló 1101/1996. (X. 2.) Korm. határozat tartalmazza, tehát a néhány meglévõ, fontos szabályozási részelem is kormányhatározati szinten van szabályozva. Mindezekre tekintettel az Alkotmánybíróság a rendelkezõ részben foglaltak szerint határozott, azzal, hogy a törvényalkotó számára határidõt szabott az alkotmányellenes mulasztás megszüntetésére. IV. Az Alkotmánybíróság megvizsgálta a köztársasági elnök Alkotmányban foglalt kegyelmezési jogkörének értelmezését kérõ indítványt is, és ahhoz kapcsolódóan az alábbiakat állapította meg. A köztársasági elnököt megilletõ, (egyéni) kegyelmezés jogkörét az Alkotmány 30/A. § (1) bekezdés k) pontja biztosítja, mely szerint a köztársasági elnök „gyakorolja az egyéni kegyelmezés jogát”. Az Alkotmány 30/A. § (2) bekezdése alapján e döntésének érvényességéhez azonban a miniszterelnök vagy az illetékes miniszter ellenjegyzése szükséges. Az Alkotmány nem tartalmaz más rendelkezést a köztársasági elnök kegyelmezési jogkörére vonatkozóan. Az Alkotmánybíróság áttekintette, hogy a köztársasági elnököt megilletõ egyéni kegyelmezési jog gyakorlására irányadó eljárás – a vonatkozó jogszabályok alapján – a gyakorlatban hogyan valósul meg.

Source: https://magyarkozlony.hu/hivatalos-lapok/21a765f325dbbd4749c4a2b308f7876745217987/dokumentumok/db26a4b6b9bfe2527f3b564a51e81f0f0b5faedb/letoltes